Radio Stjørdal

**Radio Stjørdal** er en tidligere nærradiostasjon med oppstart i 1986. Kanalen sendte på FM-båndet, frekvens 101,5. I begynnelsen holdt redaksjonen til i lokaler nederst i Kjøpmannsgata i Stjørdal sentrum, men flyttet senere til lokaler i Kjøpmannsgata 40. 

## Kort historikk

Prøvesendinger ble gjennomført i 1985 i forbindelse med 900-årsjubileet til Værnes kirke. Disse sendingene gikk fra en campingvogn som var satt opp i Prestegårdshagen. Regulære sendinger startet opp i 1986. Få år senere var radiokanalen etablert som den ledende nærradioen i stjørdals-distriktet. Den hadde også lyttere i omkringliggende områder, inkludert Frosta. I 1987 var cirka 40 personer involvert i driften av Radio Stjørdal. På denne tiden hadde radiokanalen en egen ungdomsredaksjon kalt Radio In. 

På starten av 1990-tallet var Radio Stjørdal en av flere norske nærradioer som deltok i samarbeidet "SportRapport": en sportsnyhetstjeneste, levert av RiksNytt, som dekket kampene fra tippeligaen direkte . I 1991 ble radiokanalen inkludert i det såkalte «Trøndernettet», et samarbeid med andre radiostasjoner, som Radio 1 Melhus og Radio Trondheim, som innebar felles administrasjon, felles ledelse, felles økonomiansvarlig og en felles nyhetstjeneste. I 1992 meldte Trønder-Avisa at Stjørdal kommune var største aksjonær i Radio Stjørdal. I 1993 hadde Radio Stjørdal 6 faste medarbeidere og 56 frivillige. 

I 2000 ble driften avviklet. Mange tidligere medarbeidere i Radio Stjørdal var, på starten av 2000-tallet, med på å etablere Radio Midt-Trøndelag . Radio Stjørdal er blitt beskrevet som en forløper til Radio Midt-Trøndelag.

## Programposter
Radiokanalen tilbød, fra oppstarten på 1980-tallet, en rekke programposter med variert innhold. Faste innslag var formiddagsradio på dagtid, og innringingsprogrammer på kveldstid. En annen populær programpost var radiobingo. I en periode på slutten av 1980-tallet og begynnelsen av 1990-tallet tilbød også radiokanalen flere spesialiserte musikkprogrammer, spesielt innenfor sjangere som melodiøs hardrock og alternativ rock. Men også dansebandmusikk har vært en viktig musikkprofil i kanalens historie. 

Blant de faste programpostene var:

**God morgen* – Morgensending med nyheter, lokalt stoff, meldinger og musikk.
**Musikk til arbeidet* – Formiddag- og ettermiddagssending.
**Lunsjradio* – Formiddagssending med nyheter, travtips, konkurranse, lokalt stoff og meldinger.
**God ettermiddag* – Ettermiddagssending med nyheter og lokalt stoff.

Blant spesialprogrammene på kveldstid var:

**Alternatimen* - Spesialprogram for alternativ rock (1994-1995). 
**Blues Cafen* - Program om Bluesmusikk (1991-1993).
**Country snacks*
**Diskotek fra Spinneriloftet* (1991-1995)
**Gammeldanstimen* (1993).
**Heimsnekra musikk* - Musikkprogram (1986-1988).
**Historiske tilbakeblikk* (1996).
**Hundreogenogenhalv* - Magasinprogram (1991-1993).
**Lørdagstreff* (1990-2000).
**Melodiparaden* (1994)
**Musikk fra go'stolen* - Musikkprogram med gjest (1988).
**Natur Og Miljø*
**Nederst i gata* (1988).
**Radio In: Det ekle programmet på Radio In* (1987-1990).
**Radio In: Riff Raff* - Musikkprogram (1988).
**Radio In: Girls just want to have fun* (1988).
**Radio In: Electric café* (1988).
**Radio In: Rock Service* - Musikkprogram (1988-1990).
**Radio In: Top 10* - Listebarometer  (1988-1991).
**Radio In: Anti-Magazinet* - Toner fra rockens underverden.(1988-1992).
**Radio In: Soundtracks* (1989).
**Radio In: Radio AIR* - Hilsninger, musikk, konkurranser (1990).
**Radio In: Radioteket* - Det aller siste i discomusikk (1990).
**Radio In: Golf* (1990-1991).
**Radio Stjørdal Top 10* - Listebarometer (1990-1995).
**Rock'n Radio* – Spesialprogram for melodiøs hardrock (1990-1993).
**Rising Sun* - Ungdomsprogram (1996).
**Rocktail* - Musikkprogram (1990-1995).
**Seniormagasinet* (1987).
**Uffda på Lufta* - Humorprogram med dialoger, intervjuer og musikk (1994).
**Western Stars* (1994).

## Se også

* Nea Radio

## Referanser